अगर यह सब साज़िश है, तो यह सारी साज़िशें आज से सात दशक पहले हो जानी चाहिए थीं और आज तक यह साज़िश न होना ही एक साज़िश है। कहने की बात नहीं कि वृंदा कम्युनिस्ट हैं और महिला भी। वह नारीवादी भी लगाती हैं खुद को। मध्ययुग की इन जहालत से भरी और रेगिस्तानी कबीलों की बर्बर प्रथाओं को ख़त्म करने में वृंदा को साज़िश की बू आती है। असल में, वृंदा कुछ भी ग़लत नही कर रही हैं, वह तो अपने वैचारिक ‘पुरखों’ की उस प्रथा का पालन ही कर रही हैं, जिसमें मुस्लिम कट्टरपंथ को किसी भी हालत में जिलाने और समर्थन देने की रस्म सिखायी गयी है। इसके सबूत में सैकड़ों पन्ने रंगे जा सकते हैं, पर फिलहाल इतना ही याद कर लीजिए कि पाकिस्तान का पहला ड्राफ्ट किसी कट्टरपंथी मुस्लिम ने नहीं, वामपंथी ब्रिगेड के एक तथाकथित बौद्धिक ने लिखा था।